123.124 REGOLI DWAR TNAQQIS (VETTURI ELETTRIĊI) L-AVVIŻ LEGALI 13 tal-2011, kif emendat bl-Avviż Legali 231 tal-2016. L-AVVIŻ LEGALI 13 tal-2011, kif emendat bl-Avviż Legali 231 tal-2016. 1. Titolu u bidu fis-seħħ. (1) It-titolu ta’ dawn ir-regoli hu Regoli dwar Tnaqqis (Vetturi Elettriċi). (2) Dawn ir-regoli għandhom jidħlu fis-seħħ mis-sena ta’ stima 2012, fir-rigward ta’ spejjeż magħmula mill-1 ta’ Jannar 2011. Tifsir. Emendata: A.L.231 tal-2016. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra: "persuna kwalifikanti " tfisser kumpannija li tmexxi sengħa jew negozju; " spiża kwalifikanti " tfisser spiża ta’ natura kapitali għall-akkwist ta’ vetturi elettriċi jew ibridi ġodda; "vettura elettrika " tfisser vettura li tieħu s-saħħa biex timxi es klussivament minn mutur elettriku; "vettura ibrida " tfisser vettura li għandha mill-inqas żewġ konvertituri tal-enerġija u żewġ sistemi differenti ta’ ħażna tal-enerġija għall-iskop ta’ propulsjoni tal-vettura. 3. Tnaqqis. Emendata: A.L.231 tal-2016. (1) Fejn persuna kwalifikanti tidħol fi spiża kwalifikanti fis-sena li tiġi qabel is-sena ta’ stima, jingħata tnaqqis li jittieħed kontra d-dħul taxxabbli ta’ dik il-persuna għal dik is-sena ta’ stima. L-imsemmi tnaqqis ikun ekwivalenti għal 150 % tal-ispiża magħmula fil-każ ta’ vettura elettrika u ta’ 125 % tal-ispiża magħmula fil-każ ta’ vettura ibrida. (2) It-tnaqqis totali mitlub taħt dawn ir-regoli kif fuq imsemmi ma jistax jaqbeż l-erbgħin elfeuro (€ 40,000) fil-każ ta’ vettura elettrika utletinelfeuro (€ 30,000) fil-każ ta’ vettura ibrida. (3) Meta jintalab tnaqqis skond dawn ir-regoli, ma jista’ jintalab l-ebda tnaqqis rigward tqagħbir bl-użu ordinarju fir-rigward tal-istess vettura elettrika. (4) Kull għotja jew benefiċċju ieħor riċevut mill-Gvern fir-rigward ta’ vettura li għaliha japplikaw dawn ir-regoli għandu jitnaqqas mill-ipsiża magħmula għall-iskop tal-kalkolu tat-tnaqqis li jingħata taħt din ir-regola.